РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 9

от заседание на комисия ”Управление на собствеността”
към Пленума на Висшия съдебен съвет, проведено на 03.08.2016 г.

Днес, 03.08.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет, в състав:

                                                                          Михаил Кожарев – председател
Димитър Узунов							                                          Румен Георгиев
                                                                          Светла Петкова
   
ОТСЪСТВА	ЩИ: Милка Итова
Юлиана Колева

От администрацията на ВСС присъстват: инж. Димитър Шиклев – директор дирекция „Управление на собствеността“, АВСС, инж. Дениза Павлова – гл. експерт дирекция „УС“, АВСС, инж. Лидия Кирилова – гл. експерт дирекция „УС“, АВСС, Надежда Петрова – старши експерт дирекция „УС“, АВСС, Владимир Димитров – старши експерт, юрист дирекция „УС“, АВСС и Анжела Цветанова – младши експерт дирекция „УС“, АВСС.
	По точка 16 от дневния ред присъства Стефан Енчев – консултант в застрахователна компания.

Д Н Е В Е Н   Р Е Д:

1. ОТНОСНО: Искане от председателя на Апелативен специализиран наказателен съд за осигуряване на средства за ремонт на част от покривната  хидроизолация на сградата.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.1. Сумата в размер на 175 лв. е дължима от Апелативен специализиран наказателен съд, съгласно съответстващия дял от покрива на сградата. 
1.2.	Решението да се изпрати на комисия „Бюджет и финанси“ за корекция на бюджета на Апелативен специализиран наказателен съд.

2. ОТНОСНО: Искане от председателя на Окръжен съд гр. Добрич за осигуряване на средства за преустройство на две помещения в съдебна зала и адвокатска стая.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

2.1.	Извършването на разход за преустройство на бюфет в съдебна зала, а преградената съдебна зала в адвокатска стая в Окръжен съд гр. Добрич е целесъобразно. Стойността на разхода е определена на 4 370 лв., съгласно най – ниските оферти. 
2.2.	Решението да се изпрати на комисия „Бюджет и финанси“ за корекция на бюджета на Окръжен съд гр. Добрич.

 3. ОТНОСНО: Искане от председателя на Окръжен съд гр. Търговище за осигуряване на средства за разширение на пожароизвестителна система и деактивиране на радиоактивни датчици.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. Извършването на разход за разширение на пожароизвестителна система и деактивиране на радиоактивни датчици в Окръжен съд гр. Търговище е наложителен. Стойността на разхода е определена на 2 398 лв. за придобиване на ДМА и 230 лв. за услуга.
3.2. Решението да се изпрати на комисия „Бюджет и финанси“ за корекция на бюджета на Окръжен съд гр. Търговище.

4. ОТНОСНО: Искане от председателя на Административен съд гр. Видин за осигуряване на средства за изработка, доставка и монтаж на обзавеждане на сграда.
Приложение: Доклад от инж. Димитър Шиклев – директор дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПОТВЪРЖДАВА решението си по протокол № 7/20.07.2016 г., т.3.
4.2. ИЗПРАЩА преписката от председателя на Административен съд гр. Видин, ведно с изготвения доклад на комисия „Бюджет и финанси“, по компетентност.
4.3. ПРЕДЛАГА на комисия „Бюджет и финанси“ да покани инж. Д. Шиклев за обосновка на решението на комисия „Управление на собствеността“. 

5. ОТНОСНО: Искане от председателя на Районен съд гр. Бяла за осигуряване на средства за доставка и монтаж на отоплителен котел, нафтова горелка и ремонт на тръбна разводка.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. Извършването на разход за доставка и монтаж на отоплителен котел, нафтова горелка и ремонт на тръбна разводка в Районен съд гр. Бяла и наложително. Стойността на разхода е определена на 7 990 лв., съгласно най – ниската оферта.
5.2. Решението да се изпрати на комисия „Бюджет и финанси“ за корекция на бюджета на Районен съд гр. Бяла.

6. ОТНОСНО: Искане от и.ф. председател на Районен съд гр. Средец за осигуряване на средства за основен ремонт на покрив.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ОТЛАГА вземането на решение по т. 6 от дневния ред до приемане на инвестиционната програма.

7. ОТНОСНО: Възлагане стопанисването на недвижим имот публична държавна собственост, предоставен за нуждите на Районен съд и Районна прокуратура гр. Сандански. 

КОМИСИЯ „УПРАВЛЕНИЕ НА СОБСТВЕНОСТТА”,
УПЪЛНОМОЩЕНА С РЕШЕНИЕ НА ПЛЕНУМА НА ВСС ОТ 28.07.2016 г.,
Р Е Ш И :

7.1. На основание чл. 130а от Конституцията на Република България във връзка с чл. 387 и чл. 388, ал.1 от Закона за съдебната власт ВЪЗЛАГА на административния ръководител на  Районен съд гр. Сандански стопанисването на недвижим имот, публична държавна собственост, предоставен за нуждите на Районен съд и Районна прокуратура гр. Сандански. 

8. ОТНОСНО: Искане от председателя на Районен съд гр. Бяла за осигуряване на средства за изграждане на пожароизвестителна система.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.	ОТЛАГА вземането на решение за изграждане на пожароизвестителна инсталация в Районен съд гр. Бяла, до изработване на проект и извършване на укрепване на сградата.

Мотиви: Сградата има конструктивни проблеми, отстраняването на които тепърва ще се решава. Изграждането на пожароизвестителна инсталация преди предстоящ ремонт и укрепване, е нецелесъобразно. 

9. ОТНОСНО: Писмо от Прокуратурата на Република България с искане за предоставяне на 15 броя помещения за нуждите на Софийска градска прокуратура.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. При изработване на заданието за основен ремонт на сградата на ул. „Драган Цанков“ № 6 да бъдат предвидени 15 помещения за Софийска градска прокуратура. 
9.2. ПРЕДЛАГА на Прокуратурата на Република България след освобождаване на сградата на ул. „Развигор“ №1 и настаняване на Софийска районна прокуратура в сградата на бул. „Ген. Скобелев“ № 23, в освободените 23 броя помещения да бъде настанена Софийска градска прокуратура.
9.3. ИЗПРАЩА решението по т.9.2 на Прокуратурата на Република България, за становище.

10. ОТНОСНО: Писмо от председателя на Административен съд гр. Пазарджик относно предприемане на действия за сключване на договор за учредяване на безвъзмездно право на строеж на нова сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПОТВЪРЖДАВА необходимостта от строителство на сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик.
10.2. ПРЕДЛАГА на Пленума на ВСС да приеме следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

УПЪЛНОМОЩАВА представляващия Висшия съдебен съвет да подпише договор за безвъзмездно учредяване право на строеж на сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик.

11. ОТНОСНО: Писмо с вх. № 96-00-338/20.07.2016 г. относно разходи за охрана на обект: „Проектиране и извършване на строително – монтажни работи по преустройство на сграда за нуждите на Софийски районен съд и Софийска районна прокуратура, договор рег. № 93-00-13/23.01.2013 г.
Приложение: Доклад от инж. Дениза Павлова – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА за сведение доклада относно разходи за охрана на обект: „Проектиране и извършване на строително – монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М. Д. Скобелев“ № 23, договор рег. № 93-00-13/23.01.2013 г.
11.2. ИЗПРАЩА преписката на комисия „Бюджет и финанси“ за одобряване на разхода в размер на 6 624 лв. с ДДС и последващи действия.

12. ОТНОСНО: Доклад за извършен оглед на място на строеж „Изграждане пристройка на топла връзка между обособените части на първи етаж, вътрешно преустройство и ремонт на част от сграда за нуждите на Административен съд гр. Видин“.
Приложение: Доклад от инж. Добромира Димитрова – главен експерт дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ПРИЕМА за сведение изготвения доклад за извършен оглед на строеж: „Изграждане пристройка на топла връзка между обособените части на първи етаж, вътрешно преустройство и ремонт на част от сграда за нуждите на Административен съд гр. Видин“.

13. ОТНОСНО: Информация от председателя на Районен съд гр. Лом относно техническото състояние на 2 броя отоплителни котли.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. ПРИЕМА за сведение информацията от председателя на Районен съд гр. Лом с наш вх. № 11-07-1762/21.07.2016 г. за техническото състояние на 2 броя отоплителни котли, доставени през 2012 год.

14. ОТНОСНО: Разпределяне на подвижни стелажни системи, предлагани от Върховен касационен съд.

След като обсъди постъпилите заявки, както и необходимостта от подвижни стелажни системи за архивни помещения в съдилищата

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. Разпределя подвижни стелажни системи, предлагани от Върховен касационен съд, както следва: Национален институт на правосъдието – 12 броя, Районен съд гр. Пловдив – 38 броя, Районен съд гр. Лом - 8 броя и Районен съд гр. Козлодуй – 6 броя.
14.2. Да се уведомят директора на НИП и председателите на РС Пловдив, РС Лом и РС Козлодуй за предприемане на действия за транспорт и монтаж на системите по места.

15. ОТНОСНО: Въпроси, свързани с предстоящи неотложни плащания по договори, сключени от Министерство на правосъдието и в съответствие със Системата за финансово управление и контрол /СФУК/.

След съвместно заседание с експертите от дирекция „Управление на собствеността“ и дирекция „Финанси и бюджет“, проведените разисквания и във връзка с произтичащите от договорите неотложни плащания и изисквания на СФУК

  КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

15.1. ПРЕДЛАГА на министъра на правосъдието да предостави оригиналите на всички договори за управление на недвижимите имоти, договорите за наем, по които Висшия съдебен съвет встъпва в правата на Министерство на правосъдието като наемател и като наемодател, както и договорите за строителство и съпътстващите ги аксесорни договори, съобразно приложен списък.

16. ОТНОСНО: Предприемане на действия за стартиране на процедура за застраховане на сградния фонд и имуществото, управлявани и стопанисвани от ВСС.

След проведената дискусия във връзка с предстоящото застраховане на имуществото на съдебната власт

  КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

16.1. ВЪЗЛАГА на дирекция „Управление на собствеността“ да изготви становище относно вариантите за застраховане на сградния фонд и имуществото, управлявани и стопанисвани от Висшия съдебен съвет.

17. ОТНОСНО: Писмо с вх. № 96-00-351/26.07.2016 г. относно изпълнението на договор № 93-00-643/15.12.2015 г. за установяване годността за приемане на строеж „Доставка и монтаж на асансьорна уредба и частични ремонтни работи в сградата на Районен съд гр. Карнобат“. 

  КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

17.1. ПРЕДЛАГА на Главния секретар на Висшия съдебен съвет да упълномощи инж. Димитър Шиклев – директор дирекция „Управление на собствеността“ да осъществява контрол и да приема изпълнението по договор с рег. № 93-00-643/15.12.2015 г., сключен между Министерство на правосъдието и „Водстрой ВТ“ АД с предмет: „Доставка и монтаж на асансьорна уредба и частични ремонтни работи в сградата на Районен съд гр. Карнобат“ от страна на ВСС, да участва в съставяне и подписване на актове и протоколи по време на строителството, в това число Акт /образец 15/ за установяване годността на строежа.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА“: /П/
                                                          
                                                             МИХАИЛ КОЖАРЕВ